title: 2014/361/ЕС: Решение на Съвета от 5 юни 2014 година относно позицията, която да бъде взета от Европейския съюз в рамките на Съвета на министрите АКТБ-ЕС във връзка с ревизията на приложение IV към Споразумението за партньорство АКТБ-ЕО

text:
               17.6.2014

               BG

               Официален вестник на Европейския съюз

               L 177/54

         РЕШЕНИЕ НА СЪВЕТА
   от 5 юни 2014 година
   относно позицията, която да бъде взета от Европейския съюз в рамките на Съвета на министрите АКТБ-ЕС във връзка с ревизията на приложение IV към Споразумението за партньорство АКТБ-ЕО

      (2014/361/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 209, параграф 2 във връзка с член 218, параграф 9 от него,
   като взе предвид Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) (наричано по-долу „Споразумението за партньорство АКТБ—ЕО“),
   като взе предвид предложението на Европейската комисия,
   като има предвид, че:

               (1)

               В член 100 от Споразумението за партньорство АКТБ—ЕО се посочва, че приложения Iа, Iб, II, III, IV и VI към Споразумението за партньорство АКТБ—ЕО могат да бъдат ревизирани, преглеждани и/или изменяни от Съвета на министрите на АКТБ—ЕС въз основа на препоръка от Комитета АКТБ—ЕС за сътрудничество за финансиране на развитието.

               (2)

               В Пусан, Акра и в рамките на ОИСР—КПР в Париж през 2010 г. страните по Споразумението за партньорство АКТБ—ЕО поеха международни ангажименти по отношение на ефективността на помощта.

               (3)

               Правилата за националност и произход могат да бъдат допълнително подобрени в съответствие с тези международни ангажименти.

               (4)

               Изясняването и опростяването на разпоредбите на приложение IV към Споразумението за партньорство АКТБ—ЕО може да подобрят ефективността на прилагането на ЕФР,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвета на министрите АКТБ—ЕС във връзка с ревизията на приложение IV към Споразумението за партньорство АКТБ—ЕО, се основава на проекта на решение на Съвета на министрите АКТБ—ЕС, приложено към настоящото решение.
   Член 2
   След приемането му решението на Съвета на министрите АКТБ—ЕС се публикува в Официален вестник на Европейския съюз.

      Съставено в Люксембург на 5 юни 2014 година.

            За Съвета

            Председател

         N. DENDIAS

      (1)  ОВ L 317, 15.12.2000 г., стр. 3. Споразумение, изменено със споразумението, подписано в Люксембург на 25 юни 2005 г. (ОВ L 287, 28.10.2005 г., стр. 4), и със споразумението, подписано в Уагадугу на 22 юни 2010 г. (ОВ L 287, 4.11.2010 г., стр. 3).

      ПРОЕКТ НА
      РЕШЕНИЕ НА СЪВЕТА НА МИНИСТРИТЕ АКТБ—ЕС
      от
      за ревизия на приложение IV към Споразумението за партньорство АКТБ—ЕО
      СЪВЕТЪТ НА МИНИСТРИТЕ АКТБ—ЕС,
      като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) и изменено в Люксембург на 25 юни 2005 г. (2) и в Уагадугу на 22 юни 2010 г. (3) (наричано по-долу „Споразумението за партньорство АКТБ—ЕО“), и по-специално член 100 от него,
      като има предвид, че:

                  (1)

                  В член 100 от Споразумението за партньорство АКТБ—ЕО се посочва, че приложения Iа, Iб, II, III, IV и VI към Споразумението за партньорство АКТБ—ЕО могат да бъдат ревизирани, преглеждани и/или изменяни от Съвета на министрите АКТБ—ЕС въз основа на препоръка от Комитета АКТБ—ЕС за сътрудничество при финансиране на развитието.

                  (2)

                  В Пусан, Акра и в рамките на ОИСР—КПР в Париж през 2010 г. страните по Споразумението за партньорство АКТБ—ЕО поеха международни ангажименти по отношение на ефективността на помощта.

                  (3)

                  Правилата за националност и произход могат да бъдат допълнително подобрени в съответствие с тези международни ангажименти.

                  (4)

                  Изясняването и опростяването на разпоредбите на приложение IV към Споразумението за партньорство АКТБ—ЕО може да подобрят ефективността на прилагането на ЕФР.

            ПРИЕ НАСТОЯЩОТО РЕШЕНИЕ:
      Член 1
      Приложение IV към Споразумението за партньорство АКТБ—ЕО се изменя, както следва:

                  1)

                  В член 19в параграф 5 се заменя със следното:
                  „5.   В съответствие с ангажимента, посочен в член 32, параграф 1, буква а) и в член 50 от настоящото споразумение, договорите и безвъзмездните средства, финансирани с ресурси от многогодишната финансова рамка на сътрудничество с АКТБ, се изпълняват в съответствие с приложимото законодателство в областта на околната среда и международно признатите основни стандарти в областта на трудовото право.“

                  2)

                  В член 20 параграф 1 се заменя със следното:
                  „1.   Участието в процедури за възлагане на договори за поръчки или отпускане на безвъзмездни средства, финансирани от многогодишната финансова рамка на сътрудничество по настоящото споразумение, е възможно за всички физически лица, които са граждани на, или юридически лица, които са действително установени във:

                              а.

                              държава от АКТБ, държава — членка на Европейската общност, бенефициери на инструмента за предприсъединителна помощ на Европейската общност, държава — членка на Европейското икономическо пространство, и отвъдморските страни и територии, обхванати от Решение 2013/755/ЕО на Съвета от 25 ноември 2013 г. за асоцииране на отвъдморските страни и територии към Европейския съюз (4);

                              б.

                              развиващите се страни и територии, включени в списъка на ОИСР—КПР на получатели на ОПР, които не са членове на групата Г-20, без да се засяга статутът на Република Южна Африка, уреден в протокол 3;

                              в.

                              държави, за които Комисията е установила взаимен достъп до външна помощ съгласувано с държавите от АКТБ;
                              Взаимен достъп за ограничен срок от най-малко една година може да бъде разрешен, когато дадена държава допусне при равни условия субекти от Общността и от държави, които отговарят на критериите за допускане по настоящия член;

                              г.

                              държава –– членка на ОИСР, в случай на договори, изпълнявани в най-слабо развитите държави (НСРД) или в тежко задлъжнелите бедни държави (ТЗБД), включени в списъка на ОИСР—КПР на получателите на ОПР, публикуван от ОИСР—КПР.

                  3)

                  В член 20 параграф 1а се заличава;

                  4)

                  В член 20 параграф 3 се заменя със следното:
                  „3.   Всички доставки и материали, закупени съгласно договор за поръчка или в съответствие със споразумение за отпускане на безвъзмездни средства, финансирани от многогодишната финансова рамка на сътрудничество по настоящото споразумение, произхождат от държава, която отговаря на критериите за допускане, определени в настоящия член.
                  Въпреки това, те могат да произхождат от която и да е държава, в случаите когато стойността на доставките и материалите, които трябва да бъдат закупени, е под прага за използване на състезателна процедура на договаряне, установена в съответствие с член 19в, параграф 1.
                  В този смисъл определянето на понятието „продукти с произход“ се извършва чрез посочване на съответните международни споразумения, а доставките с произход от Общността включват доставки от отвъдморските страни и територии.“;

                  5)

                  В член 20 параграф 5 се заменят със следното:
                  „5.   Когато многогодишната финансова рамка на сътрудничество по настоящото споразумение финансира операция, изпълнявана чрез международна организация, участието в процедурите за възлагане на договори за обществени поръчки или отпускане на безвъзмездни средства е открито за всички физически и юридически лица, които отговарят на критериите за допускане по параграф 1, както и за всички физически и юридически лица, които отговарят на критериите за допускане съгласно правилата на организацията, като следва да се обърне внимание на гарантирането на еднакво третиране на донорите. Същите правила се прилагат за доставките и материалите.“;

                  6)

                  В член 20 параграф 6 се заменя със следното:
                  „6.   Когато по многогодишната финансова рамка на сътрудничество по настоящото споразумение се финансира операция, изпълнявана като част от регионална инициатива, участието в процедурите по възлагане на поръчки или отпускане на безвъзмездни средства е възможно за всички физически и юридически лица, които отговарят на критериите за допускане по параграф 1, както и за всички физически и юридически лица от държава, участваща в съответната инициатива. Същите правила се прилагат за доставките и материалите.“;

                  7)

                  В член 20 параграф 7 се заменя със следното:
                  „7.   Когато по многогодишната финансова рамка на сътрудничество по настоящото споразумение се финансира операция, съвместно съфинансирана с партньор или с друг донор, или изпълнявана чрез доверителен фонд, създаден от Комисията, участието в процедури за възлагане на поръчки или за отпускане на безвъзмездни средства е възможно за всички физически и юридически лица, които отговарят на критериите за допускане по параграф 1, както и за всички физически и юридически лица, които отговарят на критериите за допускане съгласно правилата на този партньор, друг донор или съгласно правилата, които са определени в учредителния акт на доверителния фонд.
                  В случай на действия, изпълнявани чрез оправомощени субекти, които са държави членки или техни агенции, Европейската инвестиционна банка или чрез международни организации или техни агенции, се допускат и физическите и юридическите лица, които отговарят на критериите за допускане съгласно правилата на съответния оправомощен субект, определени в споразуменията, сключени със съфинансиращия или изпълняващия субект. Същите правила се прилагат за доставките и материалите.“;

                  8)

                  В член 20 се добавят следните нови параграфи 8 и 9:
                  „8.   Когато по многогодишната финансова рамка на сътрудничество по настоящото споразумение се финансира операция, съфинансирана по друг финансов инструмент на ЕС, участието в процедурите за възлагане на поръчки или отпускане на безвъзмездни средства е възможно за всички физически и юридически лица, които отговарят на критериите за допускане по параграф 1, както и за всички физически и юридически лица, които отговарят на критериите за допускане по някой от тези инструменти. Същите правила се прилагат за доставките и материалите.
                  9.   Изискванията, определени в настоящия член, може да бъдат ограничени по отношение на националността, местоположението или характеристиките на кандидатите, когато това се изисква от специфичното естество и целите на действието и когато това е необходимо за неговото ефективно изпълнение.“;

                  9)

                  В член 22 параграф 1 се заменя със следното:
                  „1.   На участници в тръжни процедури, заявители и кандидати от трети държави, които не отговарят на критериите за допускане по член 20, може да се разреши да участват в процедури по възлагане на поръчки или отпускане на безвъзмездни средства, финансирани от Общността по многогодишната финансова рамка на сътрудничество по настоящото споразумение, или доставки и материали, които не отговарят на условията за произход, могат да бъдат приети като допустими при обосновано искане на държавата от АКТБ или съответната организация или орган на регионално равнище или равнище АКТБ в случай на:

                              а)

                              държави, които имат традиционни икономически, търговски или географски връзки със съседните държави бенефициери, или

                              б)

                              спешност или липса на продукти и услуги на пазарите на съответните държави, или в други надлежно обосновани случаи, в които правилата за допускане биха направили изпълнението на проект, програма или действие невъзможно или изключително трудно.

                        Държавата от АКТБ или съответната организация или орган на регионално равнище или равнище АКТБ във всички случаи предоставя на Комисията информацията, необходима за вземането на решение за дерогация“.;

                  10)

                  В член 26, параграф 1 буква а) се заменя със следното:

                              „а)

                              за договори за строителство на стойност, по-малка от 5 000 000 EUR, на участниците в търговете от държавите от АКТБ, при условие че най-малко една четвърт от капитала и ръководния персонал произхождат от една или повече от държавите от АКТБ, се предоставя 10 % ценова преференция при финансовата оценка;“;

                  11)

                  В член 26, параграф 1 буква б) се заменя със следното:

                              „б)

                              за договори за доставка на стойност, по-малка от 300 000 EUR, на участници в тръжни процедури от държавите от АКТБ, участващи самостоятелно или в консорциум с европейски партньори, се предоставя 15 % ценова преференция при финансовата оценка;“;

                  12)

                  В член 26, параграф 1 буква в) се заменя със следното:

                              „в)

                              по отношение на договори за услуги, различни от рамковите договори на Европейската комисия, при оценката на техническите оферти се предоставя преференция на предложения, представени от юридически или физически лица от държавите от АКТБ самостоятелно или в консорциум помежду им.“;

                  13)

                  В член 26 параграф 2 се заменя със следното:
                  „2.   Без да се засягат разпоредбите на параграф 1, когато две оферти за договори за строителство, доставки или услуги се считат за еквивалентни, преференция се предоставя:

                              а)

                              на участник в тръжна процедура от държава от АКТБ;

                              б)

                              ако такъв участник липсва, на участника в тръжна процедура, който:

                                          i)

                                          позволява най-доброто възможно използване на физическите и човешките ресурси на държавите от АКТБ;

                                          ii)

                                          предлага най-добри възможности за подизпълнение на предприятия, дружества или физически лица от АКТБ; или

                                          iii)

                                          е консорциум на физически лица, дружества или предприятия от държавите от АКТБ и Общността“.

            Член 2
      Настоящото решение влиза в сила в деня на приемането му.

         Съставено в …

               За Съвета на министрите АКТБ—ЕС

               Председател

         (1)  ОВ L 317, 15.12.2000 г., стр. 3. Споразумение, поправено с ОВ L 385, 29.12.2004 г., стр. 88.

         (2)  ОВ L 209, 11.8.2005 г., стр. 27.

         (3)  ОВ L 287, 4.11.2010 г., стр. 3.

         (4)  ОВ L 344, 19.12.2013 г., стр. 1.“;


title: 2007/765/ЕО: Решение на Съвета от 8 ноември 2007 година относно присъединяването на България и Румъния към Конвенцията, приета на основание член К.3 от Договора за Европейския съюз, за лишаване от правото на шофиране

text:
               24.11.2007

               BG

               Официален вестник на Европейския съюз

               L 307/22

      РЕШЕНИЕ НА СЪВЕТА

   от 8 ноември 2007 година
   относно присъединяването на България и Румъния към Конвенцията, приета на основание член К.3 от Договора за Европейския съюз, за лишаване от правото на шофиране
   (2007/765/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Договора за присъединяване от 2005 г.,
   като взе предвид Акта за присъединяване от 2005 г., и по-специално член 3, параграф 4 от него,
   като взе предвид препоръката на Комисията,
   като взе предвид становището на Европейския парламент (1),
   като има предвид, че:

               (1)

               Конвенцията, приета на основание член К.3 от Договора за Европейския съюз, за лишаване от правото на шофиране (2) (наричана по-долу „Конвенция за лишаване от правото на шофиране“) бе съставена в Люксембург на 17 юни 1998 г., но все още не е влязла в сила.

               (2)

               Член 3, параграф 3 от Акта за присъединяване предвижда, че България и Румъния се присъединяват към конвенциите и протоколите, изброени в приложение I към Акта за присъединяване, който включва, inter alia, Конвенцията за лишаване от правото на шофиране. Те следва да влязат в сила за България и Румъния на датата, определена от Съвета.

               (3)

               Съгласно член 3, параграф 4 от Акта за присъединяване Съветът следва да извърши всички промени, необходими за присъединяването към тези конвенции и протоколи,

         РЕШИ:
   Член 1
   Конвенцията за лишаване от правото на шофиране влиза в сила по отношение на България и Румъния на датата, когато тя влиза в сила за първоначално подписалите я държави-членки.
   Член 2
   Текстът на Конвенцията за лишаване от правото на шофиране, съставен на български и румънски език (3), е автентичен при същите условия, както и другите текстове на Конвенцията.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 8 ноември 2007 година.

            За Съвета

            Председател

         R. PEREIRA

      (1)  Становище от 10 юли 2007 г. (все още непубликувано в Официален вестник).

      (2)  ОВ С 216, 10.7.1998 г., стр. 1.

      (3)  Текстът на Конвенцията на български и румънски език ще бъде публикуван в специалното издание на ОВ на по-късна дата.


title: Решение № 283/2010/ЕС на Европейския парламент и на Съвета от 25 март 2010 година за създаване на Европейски механизъм за микрофинансиране за трудова заетост и социално приобщаване Прогрес

text:
               7.4.2010

               BG

               Официален вестник на Европейския съюз

               L 87/1

         РЕШЕНИЕ № 283/2010/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 25 март 2010 година
   за създаване на Европейски механизъм за микрофинансиране за трудова заетост и социално приобщаване „Прогрес“
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 175, параграф 3 от него,
   като взеха предвид предложението на Европейската комисия,
   като взеха предвид становището на Европейския икономически и социален комитет (1),
   като взеха предвид становището на Комитета на регионите (2),
   в съответствие с обикновената законодателна процедура (3),
   като имат предвид, че:

               (1)

               На 7 април 2000 г. Комисията прие съобщение, озаглавено „Местно действие за заетост: местно измерение на Европейската стратегия за заетостта“.

               (2)

               В съобщението на Комисията от 13 ноември 2007 г., озаглавено „Европейска инициатива за развитие на микрокредитирането в подкрепа на растежа и заетостта“, са определени четири приоритетни области за действие: подобряване на правната и институционалната среда в държавите-членки, създаване на атмосфера, благоприятна за трудовата заетост и предприемачеството, популяризиране на най-добрите практики и предоставяне на допълнителен финансов капитал на институциите за микрофинансиране. Като първа стъпка в изпълнение на тази програма Комисията и Европейската инвестиционна банка (ЕИБ) създадоха през 2008 г. Jasmine (Съвместно действие за подкрепа на институциите за микрофинансиране в Европа), която включва предоставянето на наставничество на небанкови финансови институции за микрокредитиране и „гише за финансиране“ на обща сума от 20 милиона евро, предоставени от ЕИБ.

               (3)

               Съобщението на Комисията от 24 май 2006 г., озаглавено „Насърчаване на осигуряването на достоен труд за всички: приносът на ЕС за осъществяването на програмите за достоен труд в целия свят“, изтъкна важността на достойния труд за всички, което бе потвърдено и от резолюцията на Европейския парламент от 23 май 2007 г. за насърчаване осигуряването на достойни условия на труд за всички (4).

               (4)

               Изявлението на държавните и правителствените ръководители след срещата на високо равнище на Г-20, проведена на 24 и 25 септември 2009 г. в Питсбърг, съдържа ангажимент за подобряване на достъпа на бедните до финансови услуги, например чрез микрофинансиране. Те поеха също така ангажимент за създаване на международна експертна група за финансово приобщаване, която ще обобщава опита от прилагането на новаторски подходи при предоставянето на финансови услуги за бедните, ще насърчава успешните регулаторни и политически подходи и ще разработва стандарти относно достъпа до финансиране, финансовата грамотност и защитата на потребителите.

               (5)

               В резолюцията си от 24 март 2009 г. с препоръки към Комисията относно европейската инициатива за развитие на микрокредитиране в подкрепа на растежа и трудовата заетост Европейският парламент поиска Комисията да засили усилията си за разработване на възможности за микрокредити в подкрепа на растежа и трудовата заетост. Освен това Европейският парламент одобри допълнителни 4 милиона евро под формата на подкрепа за пилотно действие, което да бъде осъществено в контекста на инициативата Jasmine. Европейският парламент призова също така Комисията да съфинансира проекти за микрокредити, по-специално за целеви групи в неравностойно положение.

               (6)

               Настоящите усилия на Съюза и на държавите-членки е необходимо да бъдат укрепени с цел да се увеличи достъпът до и наличието на микрофинансиране до достатъчна степен и в рамките на разумен срок, така че да се отговори на високото търсене от страна на тези, които най-много се нуждаят от това в настоящия кризисен период, а това са лица, които са загубили или рискуват да загубят работата си, изпитват затруднения при навлизането или завръщането на пазара на труда, както и лица, за които съществува риск от социално изключване, или уязвими лица, които са в неблагоприятно положение по отношение на достъпа до традиционния кредитен пазар и които желаят да започнат дейност със или допълнително да развият свое собствено микропредприятие, включително самостоятелна заетост, като същевременно активно се насърчават равните възможности на жените и мъжете.

               (7)

               Съобщението на Комисията от 3 юни 2009 г., озаглавено „Споделен ангажимент за трудова заетост“, подчерта необходимостта да бъде даден нов шанс на безработните лица и да се открие пътят към предприемачеството за някои от групите в Европа в най-неравностойно положение, които имат затруднения при получаването на достъп до традиционния кредитен пазар. Освен съществуващите инструменти са необходими специфични действия за допълнително задълбочаване на икономическото и социалното сближаване посредством укрепващи мерки, предприети от ЕИБ и Европейския инвестиционен фонд (ЕИФ), както и други международни финансови институции, без да бъдат засягани мерките на държавите-членки. Поради това Комисията обяви предложение за нов механизъм на равнище ЕС за микрофинансиране (наричан по-долу „механизмът“), с който да се разшири обсегът на микрофинансирането по отношение на особено изложените на риск групи и да се окаже допълнителна подкрепа на развитието на предприемачеството, социалната икономика и микропредприятията. С цел механизмът да бъде ефективен, да има трайно въздействие, да достига възможните бенефициери и да служи като проактивен елемент както за икономическата политика, така и за местните политики за развитие, държавите-членки могат да създадат национална точка за контакт, която да насърчава, координира, оценява и контролира всички действия, предприемани в рамките на механизма на съответните им територии.

               (8)

               Все по-голям дял от микрофинансирането на уязвими лица в неравностойно положение по отношение на достъпа до традиционния кредитен пазар в Европейския съюз се предоставя от нетърговски институции за микрофинансиране, нетърговски кредитни съюзи и нетърговски банки, изпълняващи корпоративна социална отговорност. Механизмът следва да подпомогне тези институции, предоставящи микрофинансиране, които допълват търговския банков пазар, чрез увеличаване на наличието на микрофинансиране, за да се отговори на настоящото равнище на търсене.

               (9)

               В много случаи доставчиците на микрофинансиране в Европейския съюз са търговски банки и те следва да се превърнат във важни партньори на механизма, с оглед да се възвърне доверието към кредитния пазар, като се поставя основен акцент върху клиентите, които не са кредитоспособни.

               (10)

               Публичните и частните организации, които предоставят микрофинансиране съгласно настоящото решение, следва да спазват принципите за отговорно отпускане на заеми и по този начин да избягват по-специално свръхзадлъжнялост на лицата и предприятията.

               (11)

               Наред с трудностите при получаването на достъп до финансиране, социалното изключване и несигурността на прехода от безработица или получаване на социални помощи към самостоятелна заетост са сред главните пречки за създаване и развитие на микропредприятия. Европейските инструменти за микрофинансиране могат да допринесат за оказването на подкрепа на структурите на социалната икономика, които помагат на социално изключените лица да се реинтегрират в обществото и да придобият основни умения, необходими за изпълнението на траен бизнес проект.

               (12)

               Използването на ресурси на Съюза е целесъобразно и отговаря на споменатата по-горе резолюция на Европейския парламент от 24 март 2009 г. Освен това единен механизъм с поле на действие целия ЕС ще повиши нивото на подкрепа от международните финансови институции и ще избегне разпръснатия подход, като по този начин се увеличава предлагането на микрофинансиране във всички държави-членки. За да се капитализира опитът на международните финансови институции, и по-специално на ЕИБ и ЕИФ, механизмът следва да бъде създаден на основата на съвместното управление.

               (13)

               Действията, финансирани чрез механизма, следва да бъдат съгласувани и съвместими с другите политики на Съюза и да са в съответствие с разпоредбите на Договора и на приетите съгласно него актове. Дейностите на механизма следва да допълват други средства за интервенция на Съюза, по-специално финансовите инструменти на Рамковата програма за конкурентоспособност и иновации (РПКИ), Jasmine, Европейския земеделски фонд за развитие на селските райони (ЕЗФРСР), Европейския фонд за регионално развитие (ЕФРР), Jeremie (инициативата Съвместни европейски ресурси за микро- и средни предприятия) и Европейския социален фонд (ЕСФ).

               (14)

               За целите на настоящото решение обхватът на „микрофинансиране“ следва да включва гаранции, микрокредитиране, собствен и внесен капитал, разширен, за да включва лица и микропредприятия, обхванати от настоящото решение, като микрокредитите се определят като заеми под 25 000 EUR. Препоръка 2003/361/ЕО на Комисията от 6 май 2003 г. относно определението на микропредприятията, малките и средните предприятия (5) определя „микропредприятие“ като предприятие, в което работят по-малко от 10 души, включително самостоятелна заетост, и чийто годишен оборот и/или общ годишен баланс не надхвърля 2 милиона евро, което следва да бъде подходящо определение за целите на настоящото решение.

               (15)

               За целите на настоящото решение и в съответствие с националните разпоредби „микропредприятие в социалната икономика“ следва да означава микропредприятие, което произвежда стоки и предоставя услуги с ясна социална цел или което предоставя услуги на членове на общността с нестопанска цел.

               (16)

               Механизмът следва да се осъществява чрез подходящ набор от действия, които включват споделяне на риска, гаранции, инструменти на собствения капитал и дългови инструменти, предлагани от международни финансови институции на организациите, предоставящи микрофинансиране. За да се повиши ефективността на механизма, той следва да се координира и прилага последователно с европейски и национални финансови инструменти и национални финансови институции,

         ПРИЕХА НАСТОЯЩОТО РЕШЕНИЕ:
   Член 1
   Създаване
   Създава се европейски механизъм за микрофинансиране за трудова заетост и социално приобщаване, наречен Европейски механизъм за микрофинансиране „Прогрес“ (наричан по-долу „механизмът“).
   Член 2
   Цел
   1.   Механизмът предоставя ресурси на Съюза за увеличаване на достъпа до и наличието на микрофинансиране за:

               а)

               лица, които са загубили или за които съществува риск да загубят работата си, или които изпитват затруднения при навлизането или завръщането си на пазара на труда, както и лица, за които съществува риск от социално изключване, или уязвими лица, които са в неравностойно положение по отношение на достъпа до традиционния кредитен пазар и желаят да започнат дейност със или допълнително да развият свое собствено микропредприятие, включително самостоятелна заетост;

               б)

               микропредприятия, по-специално в социалната икономика, както и микропредприятия, в които работят лица, посочени в буква а).

         2.   Механизмът предоставя ресурси на Съюза за достъп до микрофинансиране и активно насърчава равните възможности за жените и мъжете.
   Член 3
   Бюджет
   1.   Финансовото участие от бюджета на Съюза за механизма за периода от 1 януари 2010 г. до 31 декември 2013 г. е в размер на 100 милиона евро.
   2.   За годишните бюджетни кредити се взема решение по време на годишната бюджетна процедура, включително, ако е необходимо, посредством прилагането на точка 37 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (6) или чрез други средства, предвидени в същото споразумение.
   3.   Общият бюджет за мерките за подкрепа, посочени в член 4, параграф 1, буква г), не надхвърля 1 % от бюджета на механизма, определен в параграф 1 от настоящия член.
   4.   Финансовото участие покрива пълните разходи на механизма, включително възнагражденията по договор за управление на международните финансови институции, посочени в член 5, параграф 2, управляващи финансовото участие на Съюза, както и всички други допустими разходи.
   Член 4
   Допустими действия и бенефициери
   1.   Механизмът се осъществява посредством използване на следните видове действия, както е целесъобразно:

               а)

               гаранции и инструменти за споделяне на риска;

               б)

               инструменти на собствения капитал;

               в)

               дългови инструменти;

               г)

               мерки за подкрепа, като комуникационни дейности, мониторинг, контрол, одит и оценка, които са пряко необходими за ефективното и ефикасно изпълнение на настоящото решение и за постигането на неговите цели.

         2.   Механизмът е отворен за публичните и частните организации, установени на национално, регионално и местно равнище в държавите-членки, които предоставят микрофинансиране на лица и микропредприятия в държавите-членки.
   3.   За да достигнат до крайните бенефициери и за да създадат конкурентоспособни и жизнеспособни микропредприятия, публичните и частните организации, посочени в параграф 2, си сътрудничат тясно с организации, представляващи интересите на крайните бенефициери на микрокредити, и с организации, и по-специално с тези, подкрепяни от ЕСФ, които осигуряват програми за наставничество и обучение за тези крайни бенефициери.
   Член 5
   Управление
   1.   Комисията управлява механизма в съответствие с Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (7).
   2.   За изпълнение на действията, посочени в член 4, параграф 1, с изключение на мерките за подкрепа, посочени в член 4, параграф 1, буква г), Комисията сключва споразумения с международните финансови институции, по-специално с ЕИБ и ЕИФ в съответствие с член 53г от Регламент (ЕО, Евратом) № 1605/2002 и член 43 от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета (8). Посочените споразумения съдържат подробни разпоредби за изпълнението на задачите, възложени на финансовите институции, включително разпоредбите, определящи необходимостта да се гарантира допълняемост и координация със съществуващи европейски и национални финансови инструменти и да се насърчава пълно и балансирано покритие между държавите-членки.
   3.   Освен това, с оглед постигане на целите, установени в член 2, и за изпълнение на действията, установени в член 4, споразуменията, посочени в параграф 2 от настоящия член, включват задължение за международните финансови институции да реинвестират ресурсите и приходите, включително дивиденти и възстановени разходи, в действията, посочени в член 4, параграф 1, буква а), б) или в), за период от шест години след началната дата на механизма.
   4.   При закриването на механизма остатъчният баланс, дължим на Европейския съюз, се връща в общия бюджет на Европейския съюз.
   5.   Международните финансови институции, посочени в параграф 2 от настоящия член, сключват споразумения в писмена форма с публичните и с частните организации, предоставящи микрофинансиране, посочени в член 4, параграф 2, в които се определят техните задължения да използват ресурсите, предоставени на разположение от механизма, в съответствие с целите, определени в член 2, както и да предоставят информация за изготвянето на годишните доклади, посочени в член 8, параграф 1.
   6.   Бюджетът за мерките за подкрепа, посочени в член 4, параграф 1, буква г), се управлява от Комисията.
   Член 6
   Спазване на изискванията
   Финансираните посредством механизма действия са в съответствие с разпоредбите на Договора и на приетите съгласно него актове.
   Член 7
   Защита на финансовите интереси на Съюза
   1.   Комисията гарантира защитата на финансовите интереси на Съюза при осъществяването на действия по настоящото решение чрез прилагането на мерки за предотвратяване на измама, корупция и други незаконни дейности, посредством ефективни проверки и чрез възстановяване на неправомерно изплатените суми и, ако се открият нередности, чрез ефективни, пропорционални и възпиращи санкции в съответствие с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (9), Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (10) и Регламент (ЕО) № 1073/1999 на Европейския парламент и на Съвета от 25 май 1999 г. относно разследванията, провеждани от Европейската служба за борба с измамите (OLAF) (11).
   2.   За действията на Съюза, финансирани съгласно настоящото решение, OLAF има правомощия да провежда разследвания въз основа на Регламент (ЕО, Евратом) № 2988/95 и Регламент (Евратом, ЕО) № 2185/96, които се прилагат за всяко нарушение на разпоредба на правото на Съюза, включително нарушения на договорно задължение, определено на основата на механизма, в резултат на действие или бездействие от икономически оператор, което има или би имало за резултат нарушаването на общия бюджет на Европейския съюз или на бюджетите, управлявани от него, посредством извършването на неоправдан разход.
   3.   Всички мерки по изпълнението, произтичащи от настоящото решение, включват позоваване на параграфи 1 и 2 от настоящия член и предвиждат по-специално надзор и финансов контрол от Комисията или всеки представител, упълномощен от нея, и одити от Европейската сметна палата, включващи, ако е необходимо, и одити на място.
   Член 8
   Годишен доклад
   1.   Международните финансови институции, посочени в член 5, параграф 2, предават на Комисията годишни доклади за изпълнение, в които се излагат подкрепените дейности по отношение на финансовото изпълнение, разпределението и достъпността на финансови средства с оглед отраслите и видовете бенефициери, приетите или отхвърлените заявления, сключените договори, финансираните действия и резултатите.
   2.   Не по-късно от 8 април 2011 г. и всяка година след това Комисията представя на Европейския парламент и на Съвета годишен доклад по количествени и качествени показатели за дейностите, извършени съгласно настоящото решение през предишната година. Годишният доклад се основава на докладите за изпълнение, посочени в параграф 1. Той съдържа по-специално информация, свързана с приетите или отхвърлените заявления, сключените договори, финансираните действия, общия брой и вида бенефициери и географското разпределение на сумите, както и разпределението им по сектори.
   Освен това годишният доклад съдържа информация относно въздействието и устойчивостта на механизма, изразени посредством общия брой на лицата и на микропредприятията, които продължават да бъдат наети или продължават да упражняват своята дейност в края на периода на подкрепата, предоставена им чрез механизма. И в края годишният доклад включва информация относно взаимодопълване с други средства за интервенция на Съюза, а именно ЕСФ.
   3.   След представянето на третия годишен доклад и въз основа на предложение на Комисията, Европейският парламент и Съветът могат да преразгледат настоящото решение.
   4.   Годишният доклад, посочен в параграф 2, се предава за информация на Европейския икономически и социален комитет и на Комитета на регионите.
   5.   Въз основа на годишния доклад, посочен в параграф 2 от настоящия член, Комисията се стреми да гарантира постигането от механизма на целите, посочени в член 2, и неговата достъпност в рамките на целия Европейски съюз за тези, за които съществува риск от социално изключване или които изпитват затруднения при достъпа до традиционния кредитен пазар.
   Член 9
   Оценка
   1.   Комисията извършва междинна и крайна оценка по своя собствена инициатива и в тясно сътрудничество с международните финансови институции, посочени в член 5, параграф 2. Изготвянето на междинната оценка приключва четири години след началото на действие на механизма, а на крайната оценка — най-късно една година след края на мандата(мандатите), даден(и) на международните финансови институции, посочени в член 5, параграф 2. Крайната оценка разглежда по-специално степента, до която механизмът като цяло е постигнал своите цели.
   2.   Резултатите от оценките се предават за информация на Европейския парламент, Съвета, Европейския икономически и социален комитет и Комитета на регионите.
   Член 10
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.

      Съставено в Брюксел на 25 март 2010 година.

            За Европейския парламент

            Председател

         J. BUZEK

            За Съвета

            Председател

         D. LÓPEZ GARRIDO

      (1)  ОВ C 318, 23.12.2009 г., стр. 80.

      (2)  Становище от 7 октомври 2009 г. (все още непубликувано в Официален вестник).

      (3)  Позиция на Европейския парламент от 15 декември 2009 г. (все още непубликувана в Официален вестник) и решение на Съвета от 8 март 2010 г.

      (4)  ОВ C 102 E, 24.4.2008 г., стр. 321.

      (5)  ОВ L 124, 20.5.2003 г., стр. 36.

      (6)  ОВ C 139, 14.6.2006 г., стр. 1.

      (7)  ОВ L 248, 16.9.2002 г., стр. 1.

      (8)  ОВ L 357, 31.12.2002 г., стр. 1.

      (9)  ОВ L 312, 23.12.1995 г., стр. 1.

      (10)  ОВ L 292, 15.11.1996 г., стр. 2.

      (11)  ОВ L 136, 31.5.1999 г., стр. 1.


title: 2001/914/EC: Decision of the European Central Bank of 6 December 2001 on the allocation of monetary income of the national central banks of participating Member States from the financial year 2002 (ECB/2001/16)

text:
Важна правна забележка

|

32001D0914

Официален вестник n° L 337 , 20/12/2001 стр. 0055 - 0061 специално чешко издание глава 10 том 003 стр. 57  - 63 специално испанско издание глава 10 том 003 стр. 57  - 63 специално унгарско издание глава 10 том 003 стр. 57  - 63 специално литвийско издание глава 10 том 003 стр. 57  - 63 LV.ES глава 10 том 003 стр. 57  - 63 MT.ES глава 10 том 003 стр. 57  - 63 PL.ES глава 10 том 003 стр. 57  - 63 SK.ES глава 10 том 003 стр. 57  - 63 специално словенско издание глава 10 том 003 стр. 57  - 63

		20011206Решение на Европейската централна банкаот 6 декември 2001 годинаотносно разпределянето на паричния доход на националните централни банки на участващите държави-членки от финансовата 2002 година(EЦБ/2001/16)(2001/914/EО)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка (наричан по-долу "Уставът"), и по-специално член 32 от него,като има предвид, че:(1) Съгласно член 32.1 от Устава паричен доход е доходът, който се начислява на националните централни банки (НЦБ) при осъществяване на функцията по паричната политика. Според разпоредбите на член 32.2 от Устава размерът на паричния доход на всяка НЦБ е равен на нейния годишен доход, получен от нейните активи, държани срещу банкнотите в обращение и задълженията по депозити на кредитните институции. Тези активи се отчитат от НЦБ в съответствие с насоките на Управителния съвет. Считано от финансовата 2003 година, НЦБ трябва да отчитат активите, резултат от осъществяването на функцията във връзка с паричната политика като активи, държани срещу банкноти в обращение и задълженията по депозити на кредитни институции. Съгласно член 32.4 от Устава, размерът на паричния доход на всяка НЦБ се намалява с размер, равен на лихвите, платени от тази НЦБ по депозитите на кредитните институции в съответствие с член 19 от Устава.(2) Съгласно член 32.5. от Устава сумата на паричния доход на НЦБ се разпределя между тях пропорционално на внесените от тях дялове от капитала на Европейската централна банка (ЕЦБ).(3) Съгласно член 32.6. и член 32.7 от Устава Управителният съвет на ЕЦБ е оправомощен да приеме насоки относно клиринга и сетълмента от ЕЦБ на балансите във връзка с разпределянето на паричния доход и да предприема всички други мерки, необходими за прилагането на член 32 от Устава.(4) Съгласно член 10 от Регламент на Съвета (EО) 974/98 от 3 май 1998 г. относно въвеждането на еурото [1], от 1 януари 2002 г. ЕЦБ и НЦБ (наричани по-долу "Еуросистемата") пускат в обращение банкноти, деноминирани в еуро. Член 15 от този регламент предвижда продължаването на статута на законно платежно средство на банкноти, деноминирани в национална валутна единица, за период най-много от шест месеца след края на преходния период. Годината 2002 трябва следователно да бъде считана за особена година, тъй като банкноти в обращение, деноминирани в национална валутна единица, могат, в различна степен за отделните държави-членки, все още да представляват значителен дял от общата стойност на банкнотите в обращение в Еуросистемата. Тази ситуация е сравнима със ситуацията от 1999 г. до 2001 г. и следователно, за финансовата 2002 година паричният доход трябва да се изчислява по метод, аналогичен на онзи, предвиден в Решение ЕЦБ/2000/19 от 3 ноември 1998 г., изменено с Решение от 14 декември 2000 г. относно разпределянето на паричния доход на националните централни банки на участващите държави-членки и загубите на ЕЦБ за финансовите 1999—2001 години [2], с цел да се гарантира, че промените в моделите на банкнотното обращение не засягат значително относителните позиции в дохода на НЦБ. За 2002 г., член 32.3 от Устава разрешава на Управителния съвет да решава, чрез дерогация от член 32.2, паричният доход да бъде измерван чрез алтернативен метод.(5) Член 9, параграф 1 от Насоки ЕЦБ/2001/1 от 10 януари 2001 г. за приемане на някои разпоредби относно преминаването към парична наличност през 2002 г. [3] предвижда, че еуробанкноти, които са били първоначално заредени на кредитни институции или на техни упълномощени представители се дебитират от съответните им сметки при НЦБ, в зависимост от случая, по тяхната номинална стойност в съответствие със следния "модел на линейно дебитиране": на 2 януари 2002 г. - една трета от първоначално заредената сума; на 23 януари 2002 г. — втората трета; и на 30 януари 2002 г. — последната трета. Изчисляването на паричния доход за 2002 г. трябва да отчита този "модел на линейно дебитиране".(6) Настоящото решение е свързано с Решение ЕЦБ/2001/15 от 6 декември 2001 г. относно емитирането на еуробанкноти [4], което предвижда, че ЕЦБ и НЦБ емитират еуробанкноти. Решение ЕЦБ/2001/15 предвижда еуробанкнотите в обращение да се разпределят между НЦБ пропорционално на внесените от тях дялове от капитала на ЕЦБ. Същото решение разпределя за ЕЦБ 8 % от общата стойност на еуробанкнотите в обращение. Разпределянето на еуробанкноти между членовете на Еуросистемата води до възникването на вътрешни за Еуросистемата салда. Олихвяването на тези вътрешни за Еуросистемата салда от еуробанкнотите в обращение, се отразява пряко върху дохода на всеки член на Еуросистемата и следователно трябва да бъде регулирано съгласно настоящото решение. Доходът, който се начислява на ЕЦБ от олихвяването на вътрешните за Еуросистемата вземания от НЦБ, свързани с дела ѝ от еуробанкнотите в обращение, по принцип трябва да бъде разпределен между НЦБ в съответствие с решенията на Управителния съвет, пропорционално на техните дялове според алгоритъма за записания капитал за същата финансова година, в която е начислен.(7) Нетното салдо на вътрешните за Еуросистемата вземания и задължения от еуробанкноти в обращение, се олихвява чрез прилагане на обективен критерий, определящ цената на парите. Във връзка с това, лихвения процент по основните операции по рефинансиране, използван от Еуросистемата в търговете ѝ за основни операции по рефинансиране, се счита за подходящ.(8) Вътрешните за Еуросистемата нетни пасиви от еуробанкноти в обращение трябва да бъдат включени в базисните пасиви за целите на изчисляването на паричния доход на НЦБ съгласно член 32.2 от Устава, тъй като те са равностойни на банкноти в обращение. Изплащането на лихви по вътрешни за Еуросистемата салда от еуробанкноти в обращение следователно ще доведе до разпределянето на значителна сума от паричния доход на Еуросистемата между НЦБ пропорционално на внесените им дялове от капитала на ЕЦБ. Тези вътрешни за Еуросистемата салда трябва да бъдат коригирани, за да се постигне постепенна адаптация на счетоводните баланси и отчетите за приходите и разходите на НЦБ. Корекциите се основават на стойността на банкнотите в обращение на всяка НЦБ през периода, предшестващ въвеждането на еуробанкнотите. Тези корекции трябва да отчитат особените обстоятелства за 2002 г., през която държавите-членки имат различни сценарии за преминаване към парична наличност, а кредитните институции увеличават до различни нива обичайните си парични наличности, и се прилагат ежегодно в съответствие с фиксирана формула за не повече от пет години.(9) Корекциите на вътрешните за Еуросистемата салда от еуробанкноти в обращение са изчислени така, че да компенсират всякакви значими изменения в позициите в дохода на НЦБ вследствие въвеждането на еуробанкнотите и последващото разпределяне на паричен доход. Поради това Управителният съвет реши да не прибягва до предвиденото в член 51 от Устава изключение от член 32.(10) Корекциите на вътрешните за Еуросистемата салда от еуробанкноти в обращение е необходимо да отчитат специфичните условия на Великото херцогство Люксембург, произтичащи от неотдавнашната му парична история.(11) Управителният съвет на ЕЦБ прие настоящото решение с очакването, че икономическите ѝ резултати и финансовото равновесие, което се постига чрез такива икономически резултати, остават непроменени през периода на прилагане на член 4 от настоящото решение. Поради това, Управителният съвет на ЕЦБ е твърдо решен да гарантира поддържането на режима, предвиден с настоящото решение, до 31 декември 2007 г.РЕШИ:Член 1ОпределенияЗа целите на настоящото решение:а) "участващи държави-членки" означава държавите-членки, които са приели единната валута в съответствие с Договора за създаване на Европейската общност;б) "НЦБ" означава националните централни банки на участващите държави-членки;в) "базисни пасиви" означава сумата на съответните пасиви от счетоводния баланс на всяка НЦБ, които са упоменати в приложение I към настоящото решение;г) "специално предназначени активи" означава сумата от активи, държани срещу базисните пасиви в счетоводния баланс на всяка НЦБ, които са упоменати в приложение II към настоящото решение;д) "вътрешни за Еуросистемата салда от еуробанкноти в обращение" означава вземанията и задължения, възникващи между дадена НЦБ и ЕЦБ и между дадена НЦБ и другите НЦБ в резултат от прилагането на член 4 от Решение ЕЦБ/2001/15 от 6 декември 2001 г. относно емитирането на еуробанкноти;е) "алгоритъм за записания капитал" означава процентите, които са резултат от прилагането спрямо НЦБ на теглата в капиталовия алгоритъм, упоменат в член 29.1. от Устава, и както са определени в Решение ЕЦБ/1998/13 от 1 декември 1998 г. относно процентното участие на националните централни банки в алгоритъма за капитала на Европейската централна банка [5];ж) "кредитни институции" означава кредитни институции, които подлежат на изискванията за минимални задължителни резерви съгласно Регламент ЕЦБ/1998/15 [6] относно прилагането на минимални резерви, изменен с Регламент ЕЦБ/2000/8 [7];з) "хармонизиран счетоводен баланс" означава хармонизиран счетоводен баланс, както е структуриран в приложение IX към Насоки ЕЦБ/2000/18 относно правната рамка за счетоводство и отчетност в Европейската система на централните банки, изменени на 15 декември 1999 г. и на 14 декември 2000 г. [8];и) "референтна лихва" означава последният пределен лихвен процент, използван от Еуросистемата при търговете ѝ за основните операции по рефинансиране съгласно параграф 3.1.2. от приложение I към Насоки ЕЦБ/2000/7 от 31 август 2000 г. относно инструментите и процедурите на паричната политика на Еуросистемата [9]. Когато в един и същи ден се извършва сетълмент на повече от една основна операция по рефинансиране, се използва проста средна стойност на пределните лихвени проценти от паралелно проведените операции.Член 2Вътрешни за Еуросистемата салда от еуробанкноти в обращение1. Вътрешните за Еуросистемата салда от еуробанкноти в обращение се изчисляват ежемесечно и се записват в счетоводните книги на ЕЦБ и НЦБ на първия работен ден от месеца с вальор последния работен ден от предходния месец.Съгласно предходния параграф първото изчисляване на вътрешните за Еуросистемата салда от еуробанкноти в обращение ще се извърши за първоначално заредените еуробанкноти на 2 януари 2002 г. с вальор 1 януари 2002 г.2. Вътрешните за Еуросистемата салда от еуробанкноти в обращение, включително онези, произтичащи от прилагането на член 4 от настоящото решение, се олихвяват с референтната лихва.3. Олихвяването, упоменато в предходния параграф, се извършва на тримесечна база чрез системата TARGET.4. При дерогация на предходния параграф олихвяването, упоменато в параграф 2, се извършва за финансовата 2002 година в края на годината.Член 3Метод за измерване на паричния доход1. През 2002 г. размерът на паричния доход на всяка НЦБ се определя в съответствие със следната формула:ПД = БП × РЛ,където:ПД  е размерът на паричния доход на всяка НЦБ, който подлежи на обединяване,БП  са базисните пасиви на всяка НЦБ,РЛ  е референтната лихва.2. От 2003 г. сумата на паричния доход на всяка НЦБ се определя чрез измерване на действителния доход, който е получен от специално предназначени активи, записани в нейните счетоводни книги. По изключение златото се счита за недоходоносен актив.3. Когато стойността на специално предназначени активи на дадена НЦБ надхвърля или е под стойността на нейните базисни пасиви, разликата се покрива, като към стойността на разликата се приложи средният процент на възвръщаемост на специално предназначени активи на всички НЦБ взети заедно.Този среден процент на възвръщаемост се изчислява по следния начин. Общият доход, начислен от всички НЦБ по техните специално предназначени активи, с изключение на дохода, получен от вътрешните за Еуросистемата нетни вземания, които са резултат от транзакции чрез TARGET (приложение II, A.3), и вътрешните за Еуросистемата нетни вземания от еуробанкноти в обращение, включително онези, които са резултат от прилагането на член 4 (приложение II, A.4), се раздели на средната стойност на всички специално предназначени активи на Еуросистемата. Средният процент на възвръщаемост се прилага на база 360 дни.Член 4Корекции на вътрешните за Еуросистемата салда1. За целите на изчисляване на паричния доход, вътрешните за Еуросистемата салда на еуробанкноти в обращение се коригират чрез компенсационна сума в съответствие със следната формула:КС =× К,където:КС  е компенсационната сума,А  е сумата за всяка НЦБ, която е резултат от прилагането на алгоритъма за записания капитал към средната стойност на банкнотите в обращение през периода 1 юли 1999 г.— 30 юни 2001 г.,С  е средната стойност за всяка НЦБ на банкнотите в обращение през периода 1 юли 1999 г.— 30 юни 2001 г.,К  е следният коефициент за всяка финансова година:Финансова година | Коефициент |2002 | 1 |2003 | 0.8606735 |2004 | 0.7013472 |2005 | 0.5334835 |2006 | 0.3598237 |2007 | 0.1817225 |2. Сборът на компенсационните суми на НЦБ е 0.3. Компенсационните суми и счетоводните вписвания за уравняване на тези компенсационни суми се записват в счетоводните книги на всяка НЦБ в отделни вътрешни за Еуросистемата сметки с вальор 1 януари на първия работен ден от всяка година. Счетоводните вписвания за уравняване на компенсационните суми не се олихвяват.4. В случай че стойността на еуробанкнотите, които Banque centrale du Luxembourg пуска в обращение през 2002 г., надхвърли средната стойност на нейните банкноти в обращение през периода 1 юли 1999 г.— 30 юни 2001 г. с 25 % или повече, "С" във формулата, посочена в параграф 1, е стойността на банкнотите, пуснати в обращение от Banque centrale du Luxembourg през 2002 г., с максимален лимит от 2.2 милиарда еуро. За прилагането на тази дерогация всички компенсационни суми, изчислени на базата на член 4, параграф 1, подлежат на корекции със задна дата в края на 2002 г., с цел да се осигури съответствие с параграф 2. Такива корекции със задна дата са в съответствие с алгоритъма за записания капитал.5. Чрез дерогация от параграф 1, при настъпването на специфични обстоятелства, свързани с промени в моделите на банкнотното обращение, както е посочено в приложение III към настоящото решение, вътрешните за Еуросистемата салда на всяка НЦБ от еуробанкноти в обращение се коригират в съответствие с разпоредбите на това приложение.6. Корекциите на вътрешните за Еуросистемата салда, предвидени в настоящия член, престават да се прилагат от 1 януари 2008 г.Член 5Изчисляване и разпределяне на паричния доход1. Изчисляването на паричния доход на всяка НЦБ се прави от ЕЦБ ежедневно. Изчисляването се основава на счетоводни данни, предоставени на ЕЦБ от НЦБ. ЕЦБ информира НЦБ за натрупаните суми всяко тримесечие.2. Сумата на паричния доход на всяка НЦБ се намалява със сума, равна на всяка лихва, начислена или платена по пасиви, включени в базисните пасиви, и в съответствие с всяко решение на Управителния съвет на ЕЦБ съгласно втори параграф от член 32.4. на Устава.3. Разпределянето на паричния доход на всяка НЦБ се извършва в края на всяка финансова година в съответствие с алгоритъма за записания капитал.Член 6Заключителни разпоредби1. Настоящото решение влиза в сила на 1 януари 2002 г.2. Настоящото решение се публикува в Официален вестник на Европейските общности.Съставено във Франкфурт на Майн на 6 декември 2001 година.За Управителния съвет на ЕЦБWillem F. Duisenberg[1] ОВ L 139, 11.5.1998 г., стр. 1.[2] ОВ L 336, 30.12.2000 г., стр. 119.[3] ОВ L 55, 24.2.2001 г., стр. 80.[4] ОВ L 337, 20.12.2001 г., стр. 52.[5] ОВ L 125, 19.5.1999 г., стр. 33.[6] ОВ L 356, 30.12.1998 г., стр. 1.[7] ОВ L 229, 9.9.2000 г., стр. 34.[8] ОВ L 33, 2.2.2001 г., стр. 21.[9] ОВ L 310, 11.12.2000 г., стр. 1.--------------------------------------------------20011206ПРИЛОЖЕНИЕ IСЪСТАВ НА БАЗИСНИТЕ ПАСИВИA. Базисните пасиви включват само следните позиции:1. Банкноти в обращениеПрез финансовата 2002 година за целите на настоящото приложение и за всяка НЦБ "банкноти в обращение":i) включват също банкноти, емитирани от нея и деноминирани в нейната национална валутна единица; иii) се намаляват със стойността на нелихвоносните заеми, свързани с първоначално заредените еуробанкноти, които все още не са били дебитирани (част от позиция 6 на активите от хармонизирания счетоводен баланс.От финансовата 2003 година за целите на настоящото приложение и за всяка НЦБ "банкноти в обращение" включват банкнотите, деноминирани в еуро, и не включва никакви други банкноти;2. Пасиви, деноминирани в еуро, към кредитни институции от Еурозоната, свързани с операции по паричната политика и включващи:a) Средства по разплащателни сметки, включително задължителни минимални резерви съгласно член 19.1. от Устава (позиция 2.1 на пасивите от хармонизиран счетоводен баланс);б) депозитни суми по депозитното улеснение на Еуросистемата (позиция 2.2. от пасивите на хармонизирания счетоводен баланс);в) срочни депозити (позиция 2.3. от пасивите на хармонизирания счетоводен баланс);г) задължения, произтичащи от обратни операции за фино регулиране (позиция 2.4. от пасивите на хармонизирания счетоводен баланс);д) депозити, свързани с искания за допълнителни средства (margin calls) (позиция 2.5. от пасивите на хармонизирания счетоводен баланс);3. Вътрешни за Еуросистемата пасиви на НЦБ, възникващи от издаване в полза на ЕЦБ на записи на заповед обезпечаващи издаването на дългови сертификати от ЕЦБ по Глава 3.3. от приложение I към Насоки ЕЦБ/2000/7 (позиция 10.2. от пасивите на хармонизирания счетоводен баланс);4. Вътрешни за Еуросистемата нетни пасиви в следствие на транзакции чрез TARGET (част от позиция 10.3. от пасивите на хармонизирания счетоводен баланс);5. Вътрешни за Еуросистемата нетни пасиви от еуробанкноти в обращение, включително онези, които са резултат от прилагането на член 4 от настоящото решение.Б. Сумата на базисните пасиви на всяка НЦБ се изчислява в съответствие с хармонизираните счетоводни принципи и правила, установени в Насоки ЕЦБ/2000/18 относно правната рамка за счетоводство и отчетност в Европейската система на централните банки, изменени на 15 декември 1999 г. и на 14 декември 2000 г. [1].[1] ОВ L 33, 2.2.2001 г., стр. 21.--------------------------------------------------20011206ПРИЛОЖЕНИЕ IIСПЕЦИАЛНО ПРЕДНАЗНАЧЕНИ АКТИВИA. Специално предназначените активи включват само следните позиции:1. Отпуснати заеми, деноминирани в еуро, на кредитни институции от eурозоната, свързани с операции на паричната политика (позиция 5 от активите на хармонизирания счетоводен баланс;2. Вътрешни за Еуросистемата вземания, равностойни на прехвърлените на ЕЦБ съгласно член 30 от Устава чуждестранни резервни активи, различни от злато (част от позиция 9.2. от активите на хармонизирания счетоводен баланс);3. Вътрешни за Еуросистемата нетни вземания, резултат от транзакции чрез TARGET (част от позиция 9.4. от активите на хармонизирания счетоводен баланс);4. Вътрешни за Еуросистемата нетни вземания от еуробанкноти в обращение, включително онези, произтичащи от прилагането на член 4 от настоящото решение;5. Злато, включително вземания свързани със злато, прехвърлено на ЕЦБ, в размер, позволяващ на всяка НЦБ да обозначи частта от своето злато, съответстваща на прилагането на нейния дял в алгоритъма за записания капитал спрямо общата стойност на златото, обозначено от всички НЦБ (позиция 1 и част от позиция 9.2 от активите на хармонизирания счетоводен баланс).За целите на настоящото решение и най-малкото докато се изчисли паричният доход за финансовата 2007 година, златото се оценява на база цена в еуро на тройунция чисто злато на 31 декември 2002 г.Б. Стойността на специално обозначените активи на всяка НЦБ се изчислява в съответствие с хармонизираните счетоводни принципи и правила, установени в Насоки ЕЦБ/2000/18 относно правната рамка за счетоводство и отчетност в Европейската система на централните банки, изменени на 15 декември 1999 г. и на 14 декември 2000 г. [1].[1] ОВ L 33, 2.2.2001 г., стр. 21.--------------------------------------------------20011206ПРИЛОЖЕНИЕ IIIСПЕЦИАЛНИ ЕВЕНТУАЛНИ КОРЕКЦИИА. Първа евентуална корекцияВ случай че общата средна стойност на банкнотите в обращение през 2002 г. е по-малка от общата средна стойност на банкнотите, деноминирани в националната валута на държавите членки, които са приели еурото през периода 1 юли 1999 г.— 30 юни 2001 г., коефициентът "К", приложим по отношение на финансовата 2002 година в съответствие с член 4, параграф 1, се намалява със задна дата в същото съотношение, както спадът на общата средна стойност на банкнотите в обращение.Намаляването на коефициента не трябва да доведе до по-ниска стойност от 0.8606735. При прилагането на тази дерогация към всяка от компенсационните суми на НЦБ, приложими през 2004 г., 2005 г., 2006 г. и 2007 г. по силата на член 4, параграф 1, се добавя по една четвърт от полученото намаление на компенсационните суми "КС" на НЦБ, приложими през 2002 г.Б. Втора евентуална корекцияВ случай че НЦБ, за които компенсационната сума, упомената в член 4, параграф 1, е положително число, заплащат нетна лихва по вътрешни за Еуросистемата салда от банкноти в обращение, което, добавено към позицията "нетен резултат от обединяване на паричния доход" в техните отчети за приходите и разходите в края на годината, води до нетен разход, приложимият по отношение на финансовата 2002 година в съответствие с член 4, параграф 1 коефициент "К" се намалява до необходимата за елиминиране на това условие степен.Намаляването на коефициента не трябва да доведе до стойност по-ниска от 0.8606735. При прилагането на тази дерогация към всяка от компенсационните суми на НЦБ, приложими през 2004 г., 2005 г., 2006 г. и 2007 г. по силата на член 4, параграф 1, се добавя по една четвърт от полученото намаление на компенсационните суми "КС" на НЦБ, приложими през 2002 г.--------------------------------------------------


title: Решение на Съвета от 20 юни 1991 година относно сключването на Споразумение между Европейската икономическа общност и Конфедерация Швейцария относно прякото застраховане, различно от животозастраховането

text:
Важна правна забележка

|

31991D0370

Официален вестник n° L 205 , 27/07/1991 стр. 0002 - 0002 специално чешко издание глава 06 том 01 стр. 268  - 268 специално испанско издание глава 06 том 01 стр. 268  - 268 специално унгарско издание глава 06 том 01 стр. 268  - 268 специално литвийско издание глава 06 том 01 стр. 268  - 268 LV.ES глава 06 том 01 стр. 268  - 268 MT.ES глава 06 том 01 стр. 268  - 268 PL.ES глава 06 том 01 стр. 268  - 268 SK.ES глава 06 том 01 стр. 268  - 268 специално словенско издание глава 06 том 01 стр. 268  - 268

		19910620Решение на Съветаот 20 юни 1991 годинаотносно сключването на Споразумение между Европейската икономическа общност и Конфедерация Швейцария относно прякото застраховане, различно от животозастраховането(91/370/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално последното изречение на член 57, параграф 2, както и член 235 от него,като взе предвид предложението на Комисията [1],в сътрудничество с Европейския парламент [2],като взе предвид становището на Икономическия и социален комитет [3],като има предвид, че е желателно Споразумението с Швейцария относно прякото застраховане, различно от животозастраховането, подписано в Люксембург на 10 октомври 1989 г., да бъде одобрено,РЕШИ КАКТО СЛЕДВА:Член 1С настоящото се одобрява Споразумението между Европейската икономическа общност и Конфедерация Швейцария относно прякото застраховане, различно от животозастраховането, от името на Общността.Текстът на Споразумението е приложен към това решение.Член 2Председателят на Съвета взема нужните мерки за размяната на документи, предвидена в член 44 от споразумението [4].Съставено в Люксембург на 20 юни 1991 година.За СъветаПредседателR. Goebbels[1] ОВ С 53, 5.3.1990 г., стр. 1.[2] ОВ С 72, 18.3.1991 г., стр. 175 и Решение от 12 юни 1991 г. (все още непубликувано в Официален вестник)[3] ОВ С 56, 7.3.1990 г., стр. 27.[4] Датата на влизане в сила на Споразумението ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: 2007/370/ЕОРешение на Съвета от 14 май 2007 година относно назначаването на седем членове от Гърция и петима заместник-членове от Гърция в Комитета на регионите

text:
               1.6.2007

               BG

               Официален вестник на Европейския съюз

               L 140/47

      РЕШЕНИЕ НА СЪВЕТА

   от 14 май 2007 година
   относно назначаването на седем членове от Гърция и петима заместник-членове от Гърция в Комитета на регионите
   (2007/370/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Гърция,
   като има предвид, че:

               (1)

               На 24 януари 2006 г. Съветът прие Решение 2006/116/ЕО (1) относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г.

               (2)

               След изтичането на мандатите на г-н CHATZOPOULOUS, г-н STAMATIS, г-жа BAKOYANNI, г-н KARAVOLAS, г-н KAMARAS и г-н TZANIKOS се освободиха шест места за членове на Комитета на регионите. След оставката на г-н TZATZANIS се освободи едно място за член. След изтичането на мандатите на г-н GEORGAKIS, г-н KOUTSOULIS, г-н MACHIMARIS, г-н SPARTSIS и г-н SPYRIDON се освободиха пет места за заместник-членове на Комитета на регионите,

         РЕШИ:
   Член 1
   Назначават се за членове и заместник-членове на Комитета на регионите за остатъка от мандата, а именно до 25 януари 2010 г.:

               а)

               като членове:

                           —

                           г-н Panayotis PSOMIADIS, префект на Солун, на мястото на г-н Christos CHATZOPOULOS,

                           —

                           г-н Georgios PAPASTERGIOU, префект на Пиерия, на мястото на г-н Dimitrios STAMATIS,

                           —

                           г-н Nikitas KAKLAMANIS, кмет на Атина, на мястото на г-жа Theodora BAKOYANNI,

                           —

                           г-н Andreas FOURAS, кмет на Патрас, на мястото на г-н Andreas KARAVOLAS,

                           —

                           г-н Grigorios ZAFIROPOULOS, кмет на Халандри (Атина), на мястото на г-н Pavlos KAMARAS,

                           —

                           г-н Dimitrios TSINGOUNIS, кмет на Леонидио (Аркадия), на мястото на г-н Panayotis TZANIKOS,

                           —

                           г-н Konstantinos TZATZANIS, съветник в префектурата на Пирея, на мястото на г-н Konstantinos TZATZANIS, общински съветник на Пирея;

         и

               б)

               като заместник-членове:

                           —

                           г-н Konstantinos KONTOYORGOS, префект на Евритания, на мястото на г-н Theodoros GEORGAKIS,

                           —

                           г-н Dimitrios DRAKOS, префект на Месиния, на мястото на г-н Georgios KOUTSOULIS,

                           —

                           г-н Dimitrios KALOGEROPOULOS, кмет на Егалео (Атина), на мястото на г-н Georgios MACHIMARIS,

                           —

                           г-н Dimitrios PREVEZANOS, съветник в община Скиатос (Магнисия), на мястото на г-н Ioannis SPARTSIS,

                           —

                           г-н Spyros SPYRIDON, съветник в префектурата на Атина - Пирея, на мястото на г-н Spyros SPYRIDON, кмет на Порос.

         Член 2
   Настоящото решение влиза в сила в деня на неговото приемане.

      Съставено в Брюксел на 14 май 2007 година.

            За Съвета

            Председател

         F.-W. STEINMEIER

      (1)  ОВ L 56, 25.2.2006 г., стр. 75.


title: 2012/231/ЕС: Решение на Съвета от 23 април 2012 година за подписването от името на Европейския съюз на Споразумение под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г., и на Споразумение под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.

text:
               1.5.2012

               BG

               Официален вестник на Европейския съюз

               L 117/1

         РЕШЕНИЕ НА СЪВЕТА
   от 23 април 2012 година
   за подписването от името на Европейския съюз на Споразумение под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г., и на Споразумение под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г.
   (2012/231/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 25 май 2009 г. Съветът упълномощи Комисията да започне преговори по член XXVIII от ГАТТ 1994 г. с оглед на предоговарянето на отстъпките за птиче месо по тарифните позиции в глава 16 от Комбинираната номенклатура, предвидена в член 1 от Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1) (по-нататък „КН“).

               (2)

               Тези преговори доведоха до споразумения под формата на размяна на писма, парафирани с Тайланд на 22 ноември 2011 г. и с Бразилия на 7 декември 2011 г. (по-нататък „споразуменията“).

               (3)

               Споразуменията следва да бъдат подписани,

         ПРИЕ НАСТОЯЩОТО РЕШЕНИЕ:
   Член 1
   Председателят на Съвета е оправомощен да посочи лицето(ата), упълномощено(и) да подпише(ат) от името на Съюза Споразумението под формата на размяна на писма между Европейския съюз и Бразилия съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г., и Споразумението под формата на размяна на писма между Европейския съюз и Тайланд съгласно член XXVIII от Общото споразумение за митата и търговията (ГАТТ) 1994 г. във връзка с изменението на отстъпките за преработено птиче месо, предвидени в таблицата на ЕС, приложена към ГАТТ 1994 г. (2)

   Член 2
   Настоящото решение влиза в сила в деня след приемането му.

      Съставено в Люксембург на 23 април 2012 година.

            За Съвета

            Председател

         C. ASHTON

      (1)  ОВ L 256, 7.9.1987 г., стр. 1.

      (2)  Текстовете на споразуменията ще бъдат публикувани заедно с решенията за сключването им.


title: Решение на Съвета от 18 декември 1995 година относно сключването на Споразумение между Европейската общност и Република Венецуела относно прекурсорите и химическите вещества, които се използват често в незаконното производство на наркотични вещества или психотропни сустанции

text:
Важна правна забележка

|

31995D0571

Официален вестник n° L 324 , 30/12/1995 стр. 0034 - 0034 специално чешко издание глава 11 том 23 стр. 278  - 278 специално испанско издание глава 11 том 23 стр. 278  - 278 специално унгарско издание глава 11 том 23 стр. 278  - 278 специално литвийско издание глава 11 том 23 стр. 278  - 278 LV.ES глава 11 том 23 стр. 278  - 278 MT.ES глава 11 том 23 стр. 278  - 278 PL.ES глава 11 том 23 стр. 278  - 278 SK.ES глава 11 том 23 стр. 278  - 278 специално словенско издание глава 11 том 23 стр. 278  - 278

		19951218Решение на Съветаот 18 декември 1995 годинаотносно сключването на Споразумение между Европейската общност и Република Венецуела относно прекурсорите и химическите вещества, които се използват често в незаконното производство на наркотични вещества или психотропни сустанции(95/571/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него във връзка с първото изречение на член 228, параграф 2, както и член 228, параграф 4 от него,като взе предвид препоръката на Комисията,като има предвид, че на 25 септември 1995 г. Съветът упълномощи Комисията да проведе преговори от името на Общността с държавите-членки на Организацията на американските държави и, като приоритет, с държавите — страни по Споразумението от Картахена, за сключването на споразумения относно контрола върху прекурсори и химически вещества; като има предвид, че въз основа на тези пълномощия Комисията завърши преговорите с Република Венецуела на 13 ноември 1995 г.;като има предвид, че Споразумението между Европейската общност и Република Венецуела относно прекусорите и химическите вещества, които се използват често в незаконното производство на наркотични вещества или психотропни субстанции, следва да бъде одобрено;като има предвид, че е уместно Съветът да упълномощи Комисията, след консултации с назначен от Съвета специален комитет, да одобри от името на Общността модификации, когато споразумението предвижда тези модификации да бъдат приети от Съвместната група за контрол; като има предвид, че това упълномощаване трябва да бъде ограничено до модифицирането на приложенията към споразумението, доколкото се засягат веществата, които вече са обхванати от законодателството на Общността относно прекурсорите и химическите вещества,РЕШИ:Член 1Споразумението между Европейската общност и Република Венецуела относно прекурсорите и химическите вещества, които се използват често в незаконното производство на наркотични вещества или психотропни субстанции, се одобрява от името на Общността.Текстът на споразумението е приложен към настоящото решение.Член 2Председателят на Съвета се упълномощава да определи лицето, оправомощено да подпише споразумението.Член 3Председателят на Съвета депозира от името на Общността инструмента, предвиден в член 12 от споразумението [1].Член 41. Общността се представлява в Съвместната група за контрол, предвидена в член 9 на споразумението от Комисията, подпомагана от представителите на държавите-членки.2. Комисията е упълномощена да одобрява от името на Общността модификации на приложенията към споразумението, приети от Съвместната група за контрол посредством установената в член 10 на споразумението процедура.При изпълнението на тази задача Комисията се подпомага от специален комитет, назначен от Съвета и натоварен с формирането на обща позиция.3. Упълномощаването по параграф 2 се ограничава до тези вещества, които са вече обхванати от съответното законодателство на Общността относно прекурсорите и химическите вещества.Член 5Настоящото решение се публикува в Официален вестник на Европейските общности.Съставено в Брюксел на 18 декември 1995 година.За СъветаПредседателJ. Borrell Fontelles[1] Датата на влизане в сила на споразумението ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: Решение на Съвета от 2 юни 1997 година относно сключване на Споразумение под формата на размяна на писма между Европейската общност и Конфедерация Швейцария за добавяне на Протокол за административна взаимопомощ в митническата област към Споразумението между Европейската общност и Конфедерация Швейцария

text:
Важна правна забележка

|

31997D0403

Официален вестник n° L 169 , 27/06/1997 стр. 0076 - 0076 специално чешко издание глава 02 том 08 стр. 305  - 305 специално испанско издание глава 02 том 08 стр. 305  - 305 специално унгарско издание глава 02 том 08 стр. 305  - 305 специално литвийско издание глава 02 том 08 стр. 305  - 305 LV.ES глава 02 том 08 стр. 305  - 305 MT.ES глава 02 том 08 стр. 305  - 305 PL.ES глава 02 том 08 стр. 305  - 305 SK.ES глава 02 том 08 стр. 305  - 305 специално словенско издание глава 02 том 08 стр. 305  - 305

		19970602Решение на Съветаот 2 юни 1997 годинаотносно сключване на Споразумение под формата на размяна на писма между Европейската общност и Конфедерация Швейцария за добавяне на Протокол за административна взаимопомощ в митническата област към Споразумението между Европейската общност и Конфедерация Швейцария(97/403/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване Европейската общност, и по-специално член 113 от него, във връзка с първото изречение на член 228, параграф 2 от него,като взе предвид предложението на Комисията,като има предвид, че, за да се осъществява административна взаимопомощ в митническата област между договарящите се страни, се налага добавяне на протокол в този смисъл към Споразумението между Европейската общност и Конфедерация Швейцария [1];като има предвид, че преговорите с Конфедерация Швейцария в тази област са довели до Споразумение под формата на размяна на писма, което Общността има интерес да одобри,РЕШИ:Член 1Общността одобрява Споразумението под формата на размяна на писма между Европейската общност и Конфедерация Швейцария, добавящо Протокол за административна взаимопомощ в митническата област към Споразумението между Европейската общност и Конфедерация Швейцария.Текстът на Споразумението е приложен към настоящото решение.Ако Споразумението под формата на размяна на писма не е влязло в сила на 1 юли 1997 г., то се прилага временно от тази дата.Член 2Председателят на Съвета определя упълномощен представител, който да подпише Споразумението под формата на размяна на писма по силата на член 1.Член 3Председателят на Съвета представя нотификация от името на Общността по силата на Споразумението под формата на размяна на писма [2].Член 4Настоящото решение се публикува в Официален вестник на Европейските общности.Съставено в Брюксел на 2 юни 1997 година.За СъветаПредседателH. Van Mierlo[1] ОВ L 300, 31.12.1972 г., стр. 189.[2] Датата на влизане в сила на Протокола се публикува в Официален вестник на Европейските общности.--------------------------------------------------


title: Решение на Съвета от 25 октомври 2004 година относно сключването на Споразумение под формата на размяна на писма между Европейската общност и Конфедерация Швейцария относно датата на прилагане на Споразумението между Европейската общност и Конфедерация Швейцария, предвиждащо мерки, еквивалентни на тези, определени в Директива 2003/48/ЕО на Съвета от 3 юни 2003 година относно данъчното облагане на доходите от спестявания под формата на лихвени плащания

text:
Важна правна забележка

|

32004D0912

Официален вестник n° L 385 , 29/12/2004 стр. 0050 - 0050

		20041025Решение на Съветаот 25 октомври 2004 годинаотносно сключването на Споразумение под формата на размяна на писма между Европейската общност и Конфедерация Швейцария относно датата на прилагане на Споразумението между Европейската общност и Конфедерация Швейцария, предвиждащо мерки, еквивалентни на тези, определени в Директива 2003/48/ЕО на Съвета от 3 юни 2003 година относно данъчното облагане на доходите от спестявания под формата на лихвени плащания(2004/912/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 94, във връзка с член 300, параграф 2 от него,като взе предвид предложението на Комисията,като има предвид че,(1) Член 17, параграф 2 от Споразумението между Европейската общност и Конфедерация Швейцария, предвиждащо мерки, еквивалентни на тези, определени в Директива 2003/48/ЕО на Съвета относно данъчното облагане на доходите от спестявания под формата на лихвени плащания, предвижда че, съгласно условията, предвидени в него, Швейцария, и доколкото е приложимо — Общността, ще изпълняват и прилагат ефективно това споразумение от 1 януари 2005 г.(2) Съгласно член 18, параграф 1 прилагането на споразумението зависи от приемането и въвеждането от определени зависими или свързани територии на държавите-членки и съответно от Съединените американски щати, Андора, Лихтенщайн, Монако и Сан Марино на мерките, които съответстват или са еквивалентни на тези, съдържащи се в директивата или споразумението. Съгласно член 18, параграф 2, ако договарящите страни не решат, най-малко шест месеца преди датата, упомената в член 17, параграф 2 ( 1 януари 2005 г.), че условията ще бъдат изпълнени, те ще определят с общо съгласие нова дата за целите на член 17, параграф 2. Такова решение не бе взето.(3) Не всички трети въпросни трети страни ще бъдат в състояние да въведат до 1 януари 2005 г. мерките, упоменати в член 18, параграф 1. Още повече, че само Швейцария ще може да въведе и приложи това споразумение от 1 юли 2005 г. и то при условие че швейцарските конституционни изисквания бъдат изпълнени до тази дата. Става ясно, че всяка от третите страни, както и зависимите и асоциираните територии, упоменати в член 18, параграф 1 от споразумението, също ще бъдат в състояние да отговорят на изискванията на посочения параграф до 1 юли 2005 г.(4) Поради тази причина датата 1 юли 2005 г. следва да бъде приета за нова дата за целите на член 17, параграф 2 от споразумението в съответствие с член 18, параграф 2 от споразумението.(5) Споразумението под формата на размяна на писма, предвиждащо нова дата за прилагането на Споразумението относно данъчното облагане на доходите от спестявания под формата на лихвени плащания, следва да бъде одобрено.РЕШИ:Член 1Споразумението под формата на размяна на писма между Европейската общност и Конфедерация Швейцария относно датата за прилагане на Споразумението между Европейската общност и Конфедерация Швейцария, предвиждащо мерки, еквивалентни на тези, определени в Директива 2003/48/ЕО на Съвета от 3 юни 2003 г. относно данъчното облагане на доходите от спестявания под формата на лихвени плащания се одобрява от името на Общността.Текстът на споразумението под формата на размяна на писма е приложен към настоящото решение.Член 2Председателят на Съвета е оправомощен да посочи лице/лица, упълномощено/и да подпише/ат споразумението от името на Общността.Съставено в Люксембург на 25 октомври 2004 година.За СъветаПредседателR. Verdonk--------------------------------------------------


title: Решение № S3 от 12 юни 2009 година за определяне на обезщетенията, обхванати в член 19, параграф 1 и член 27, параграф 1 от Регламент (ЕО) № 883/2004 на Европейския парламент и на Съвета и член 25, буква А, параграф 3 от Регламент (ЕО) № 987/2009 на Европейския парламент и на Съвета текст от значение за ЕИП и за Споразумението между ЕО и Швейцария

text:
               24.4.2010

               BG

               Официален вестник на Европейския съюз

               C 106/40

         РЕШЕНИЕ № S3
   от 12 юни 2009 година
   за определяне на обезщетенията, обхванати в член 19, параграф 1 и член 27, параграф 1 от Регламент (ЕО) № 883/2004 на Европейския парламент и на Съвета и член 25, буква А, параграф 3 от Регламент (ЕО) № 987/2009 на Европейския парламент и на Съвета
   (текст от значение за ЕИП и за Споразумението между ЕО и Швейцария)
   2010/C 106/10
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид членове 19 и 27 от Регламент (ЕО) № 883/2004 относно обезщетенията в натура по време на временен престой в държава-членка, различна от компетентната държава,
   като взе предвид член 25, буква А, параграф 3 от Регламент (ЕО) № 987/2009,
   като има предвид, че:

               (1)

               Съгласно член 19, параграф 1 и член 27, параграф 1 от Регламент (ЕО) № 883/2004 осигурено лице, което има престой в държава-членка, различна от държавата-членка на пребиваване, има право на обезщетения в натура, които са необходими по медицински причини по време на престоя му, предвид същността на обезщетенията и очакваната продължителност на престоя.

               (2)

               Съгласно член 25, буква А, параграф 3 от Регламент (ЕО) № 987/2009 обезщетенията, упоменати в член 19, параграф 1 от Регламент (ЕО) № 883/2004, се отнасят за обезщетенията в натура, които са предоставяни в държавата-членка на престой в съответствие с нейното законодателство и необходимостта от които е медицински обоснована, с оглед на това да се избегне принудителното връщане на осигуреното лице в компетентната държава-членка преди края на предвидената продължителност на престоя, с цел получаване на необходимото лечение.

               (3)

               Член 25, буква А, параграф 3 от Регламент (ЕО) № 987/2009 следва да се тълкува така, че всички обезщетения в натура, предоставяни във връзка с хронични или съществуващи болести, да са обхванати от въпросната разпоредба. Съдът на Европейските общности постанови (3), че понятието за „необходимо лечение“ не може да бъде тълкувано като „означаващо, че тези обезщетения са ограничени единствено до случаите, в които предоставеното лечение е станало необходимо поради внезапно заболяване“. По-конкретно обстоятелството, че дадено лечение, станало необходимо поради промяна в здравословното състояние на осигуреното лице през временния му престой в друга държава-членка, може да бъде свързано и с предварително съществуваща патология, с която то е наясно, като например хронично заболяване, не означава, че условията за прилагане на тези разпоредби не са изпълнени.

               (4)

               Член 25, буква А, параграф 3 от Регламент (ЕО) № 987/2009 следва да се тълкува така, че всички обезщетения в натура, предоставяни във връзка с бременност или раждане, да са обхванати от въпросната разпоредба. Въпреки това тази разпоредба не обхваща случаите, в които временният престой в чужбина е с цел раждане.

               (5)

               Съгласно член 19, параграф 2 от Регламент (ЕО) № 883/2004 Административната комисия е инструктирана да състави списък на обезщетенията в натура, за предоставянето на които през време на престой в друга държава-членка по практически причини се изисква предварително съгласие между заинтересованото лице и институцията, която предоставя помощта.

               (6)

               Целта на предварителното съгласие, предвидено в член 19, параграф 2 от Регламент (ЕО) № 883/2004, е да се гарантира непрекъснатостта на лечението, необходимо на осигуреното лице по време на престой в друга държава-членка.

               (7)

               С оглед на тази цел съществените критерии за определяне на обезщетенията в натура, изискващи предварително съгласие между пациента и отделението, което предоставя помощта в друга държава-членка, са жизненоважното значение на медицинското лечение и фактът, че това лечение е достъпно само в специализирани медицински отделения и/или може да бъде предоставено само от специализиран персонал и/или посредством специално оборудване. В приложението към настоящото решение е приложен неизчерпателен списък, базиран на тези критерии.
               Като предприе действия в съответствие с условията, заложени в член 71, параграф 2 от Регламент (ЕО) № 883/2004,

         РЕШИ:

               1.

               Обезщетенията в натура, предвидени в член 19, параграф 1 и член 27, параграф 1 от Регламент (ЕО) № 883/2004 и член 25, буква А, параграф 3 от Регламент (ЕО) № 987/2009, включват обезщетения, предоставяни във връзка с хронични или вече съществуващи заболявания, както и във връзка с бременност и раждане.

               2.

               Обезщетенията в натура, включително и предоставяните във връзка с хронични или съществуващи заболявания или раждане, не са обхванати от въпросните разпоредби, когато целта на престоя в друга държава-членка е получаването на такова лечение.

               3.

               Всяко жизненоважно медицинско лечение, което е достъпно само в специализирани медицински отделения и/или може да бъде предоставено само от специализиран персонал и/или посредством специално оборудване, по принцип подлежи на предварително съгласие между осигуреното лице и отделението, предоставящо лечението, с цел да се гарантира, че лечението е достъпно по време на престоя на осигуреното лице в държава-членка, различна от компетентната държава-членка или държавата-членка на пребиваване.
               В приложението към настоящото решение се съдържа неизчерпателен списък на видовете лечение, които отговарят на тези критерии.

               4.

               Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009.

            Председател на Административната комисия

         Gabriela PIKOROVÁ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      (3)  Дело C-326/00, Ioannidis, решение от 25 февруари 2003 г.

      ПРИЛОЖЕНИЕ

                  —

                  хемодиализа

                  —

                  кислородотерапия

                  —

                  специализирано лечение на астма

                  —

                  ехокардиография в случай на хронични автоимунни заболявания

                  —

                  химиотерапия


title: Решение на Комисията от 10 юни 2014 година за назначаване на членове на Комитета за лекарствени продукти сираци  текст от значение за ЕИП

text:
               11.6.2014

               BG

               Официален вестник на Европейския съюз

               C 176/4

         РЕШЕНИЕ НА КОМИСИЯТА
   от 10 юни 2014 година
   за назначаване на членове на Комитета за лекарствени продукти сираци
   (текст от значение за ЕИП)
   2014/C 176/04
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 141/2000 на Европейския парламент и на Съвета от 16 декември 1999 г. за лекарствата сираци (1), и по-специално член 4, параграф 3 от него,
   като взе предвид препоръката на Европейската агенция по лекарствата от 14 март 2014 г.,
   като има предвид, че:

               (1)

               Един член на Комитета, назначен от Комисията въз основа на препоръка на Европейската агенция по лекарствата, бе избран за председател на Комитета за лекарствените продукти сираци на 4 септември 2012 г. Друг член, назначен от Комисията въз основа на препоръка на Европейската агенция по лекарствата, подаде оставка на 16 май 2013 г. Поради това е необходимо да се назначат двама членове на Комитета.

               (2)

               Европейката агенция по лекарствата препоръча две лица за назначаване.

               (3)

               Членовете на Комитета следва да бъдат назначени за срок от три години, който започва да тече на 1 юни 2014 г.,

         ПРИЕ НАСТОЯЩОТО РЕШЕНИЕ:
   Член единствен
   По препоръка на Европейската агенция по лекарствата следните лица се назначават за членове на Комитета за срок от три години, считано от 1 юни 2014 г.:
   д-р Ingeborg BARIŠIĆ,
   д-р Giuseppe CAPOVILLA.

      Съставено в Брюксел на 10 юни 2014 година.

            За Комисията,

            от името на председателя,

         Tonio BORG

            Член на Комисията

      (1)  ОВ L 18, 22.1.2000 г., стр. 1.


title: Решение на Съвета от 11 ноември 2002 година за сключване на Споразумение под формата на размяна на писма между Европейската общност, от една страна, и Кралство Норвегия, от друга страна, във връзка с протокол 2 към двустранното споразумение за свободна търговия между Европейската икономическа общност и Кралство Норвегия

text:
Важна правна забележка

|

32002D0981

Официален вестник n° L 341 , 17/12/2002 стр. 0063 - 0063 специално чешко издание глава 11 том 44 стр. 168  - 168 специално испанско издание глава 11 том 44 стр. 168  - 168 специално унгарско издание глава 11 том 44 стр. 168  - 168 специално литвийско издание глава 11 том 44 стр. 168  - 168 LV.ES глава 11 том 44 стр. 168  - 168 MT.ES глава 11 том 44 стр. 168  - 168 PL.ES глава 11 том 44 стр. 168  - 168 SK.ES глава 11 том 44 стр. 168  - 168 специално словенско издание глава 11 том 44 стр. 168  - 168

		20021111Решение на Съветаот 11 ноември 2002 годиназа сключване на Споразумение под формата на размяна на писма между Европейската общност, от една страна, и Кралство Норвегия, от друга страна, във връзка с протокол 2 към двустранното споразумение за свободна търговия между Европейската икономическа общност и Кралство Норвегия(2002/981/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първо изречение,като взе предвид предложението на Комисията,като има предвид, че:(1) Споразумението под формата на размяна на писма между Европейската общност, от една страна, и Кралство Норвегия, от друга страна, относно някои преработени селскостопански продукти, обхванати от протокол 2 към двустранното споразумение за свободна търговия между Европейската икономическа общност и Кралство Норвегия [1], беше договорено на реципрочна основа с цел подобряването на търговския режим и решаването на някои въпроси, свързани с него.(2) Следва да бъдат предприети необходимите мерки за прилагане на настоящото решение съобразно Решение 1999/468/EО на Съвета от 28 юни 1999 г. за уетановяване на процедурите за упражняване на изпълнителните правомощия, предоставени на Комисията [2].(3) Споразумението следва да бъде одобрено,РЕШИ:Член 1Споразумението под формата на размяна на писма между Европейската общност, от една страна, и Кралство Норвегия, от друга страна, във връзка с протокол 2 към двустранното споразумение за свободна търговия между Европейската икономическа общност и Кралство Норвегия се одобрява от името на Общността.Текстът на споразумението е приложен към настоящото решение.Член 2Правилата за прилагане на настоящото решение се приемат от Комисията, подпомогната от Комитета по хоризонталните въпроси, свързани с търговията с преработени селскостопански продукти, посочен в член 16 от Регламент (ЕО) № 3448/93 [3]. Прилага се член 4 от Решение 1999/468/ЕО. Срокът, определен в член 4, параграф 3 от това решение, е един месец.Член 3Председателят на Съвета е оправомощен да посочи лице, упълномощено да подпише споразумението, посочено в член 1, с което да обвърже Общността.Съставено в Брюксел на 11 ноември 2002 година.За СъветаПредседателB. Mikkelsen[1] ОВ L 171, 27.6.1973 г., стр. 1.[2] ОВ L 184, 17.7.1999 г., стр. 23.[3] ОВ L 318, 20.12.1993 г., стр. 18. Регламент, последно изменен с Регламент (ЕО) № 2580/2000 (ОВ L 298, 25.11.2000 г., стр. 5).--------------------------------------------------